क्या है नुकसान : बहुत कम खाने से शरीर में कैल्शियम, फैट, कार्ब, प्रोटीन और विटमिंस जैसे पोषक तत्वों की कमी हो जाती है। बीएमआई के मापदंड के अनुसार वज़न बहुत कम हो जाता है। इसकी वजह से एनीमिया, इम्यून सिस्टम से जुड़ी कमज़ोरी, कब्ज़, सिरदर्द, अनिद्रा, डिप्रेशन के अलावा लड़कियों में अनियमित पीरियड्स जैसी समस्याएं भी हो सकती हैं। कई बार इस समस्या से पीडि़त मरीज़ इतने कुपोषित हो जाते हैं कि इसकी वजह से उनकी जान तक चली जाती है।